สอบถามครับ ว่ามีอะไรกับแฟนแล้วเกิดถุงหลุดตอนถอดออก แต่รุ่งเช้ากินยาคุมฉุกเฉิน ผ่านไปประมาณ10วันเมนส์ถึงจะมา มีอาการคัดนม และเจ็บนมเป็นเวลานาน ตอนนี้เมนส์มาเยอะวันที่1 2 เว้น3 และ4มาปานกลาง มีโอกาสท้องป่าวครับ
สวัสดีค่ะ หลังการใช้ยาคุมฉุกเฉินนั้น อาจทำให้มีประจำเดือนมาคลาดเคลื่อน เลือดออกผิดปกติทางช่องคลอด โดยประจำเดือนที่มาคลาดเคลื่อน อาจจะมาคลาดเคลื่อนไปได้ประมาณไม่เกิน 7 วันค่ะหากหลังมีเพศสัมพันธ์ครั้งสุดท้าย มีรอบเดือนที่มาตามปกติ คือห่างประมาณ 22-35 วันจากครั้งก่อนแล้ว ก็แสดงว่าไม่น่าจะตั้งครรภ์ อาการคัดเต้านมไม่ใช่อาการที่จำเพาะเจาะจงต่อการตั้งครรภ์ หรือเลือดที่ออกมาถ้ามาไม่ตรงรอบ อาจเป็นเลือดออกจากผลข้างเคียงของยา แนะนำซื้อชุดตรวจครรภ์ทางปัสสาวะมาตรวจเองอีกครั้งเบื้องต้น ให้ผลบวกได้ 10-14 วันหลังปฏิสนธิค่ะ